id sv de id es es en es ru ms eo tr ceb it en ms it id id eo en eo en en id pl id pl en en en it fi en en en ru en id ja sv id ceb ms eo en en eo ceb ms id sv ja id ceb ms eo en en eo ceb ms en id ms en en nl ms ms id id ms id ms id id id id ms en nl en ceb en ms eo ms eo id id ms ms id fr id en ms en en en id ms id ca ca es es en es ru en en en en de sv
Benarkah Bapa Kena Tanggung Dosa Anak Perempuannya? | ZAYAN
Suami, bapa, ketua keluarga bertanggungjawab menjaga ahli keluarga dan membimbing ke jalan benar.
16 Jul 2021, 05:57 PM
Suami atau bapa mempunyai peranan yang besar dalam sesebuah rumah tangga dan bukan sekadar mencari rezeki serta memenuhi keperluan ahli keluarga.
Sebagai seorang ketua keluarga, tanggungjawab, amanah dan didikan yang baik mesti diambil berat lelaki dalam menggalas tugas rumah tangga, selain menjaga ahli keluarga mereka daripada api neraka.
Firman Allah SWT ada menyebut;
Mafhum: “Wahai orang-orang yang beriman! Peliharalah diri kamu dan keluarga kamu dari neraka yang bahan bakarannya: manusia dan batu (berhala).” (Surah At-Tahrim, 66:6)
Dalil ini menyuruh setiap dari kita yang beriman dan percaya kepada Allah agar menjauhi diri kita daripada perkara-perkara yang memudaratkan serta menjaga ahli keluarga daripada melakukan perkara mungkar.
Namun, pelbagai persoalan timbul seperti adakah bapa dikira menanggung dosa anak-anaknya terutama anak perempuan?
Ketahuilah setiap ahli keluarga bertanggungjawab menjaga ahli keluarga daripada ditimpa kemudaratan seperti jika anak melakukan kesilapan, bapa perlu menegur anak-anaknya sehabis baik.
Namun, berkenaan dosa yang dilakukan, ia ditanggung oleh diri sendiri. Hal ini adalah berdasarkan kalam Allah yang bermaksud:
“Dan tiadalah (kejahatan) yang diusahakan oleh tiap-tiap seorang melainkan orang itulah sahaja yang menanggung dosanya, dan seseorang yang boleh memikul tidak akan memikul dosa perbuatan orang lain (bahkan dosa usahanya sahaja).” (Surah Al-An’am, 6:164)
Justeru, dosa individu hanya ditanggung oleh insan tersebut sendiri dan tidak akan ditanggung oleh orang lain.
Bapa tidak menanggung dosa anak perempuannya atau anak-anak yang lain tetapi bapa hanya menanggung dosanya sendiri yang tidak menegur atau mendidik ahli keluarganya dengan baik.
Sumber: tzkrh / Mufti Wilayah Persekutuan
*Kami mempunyai hak untuk memadamkan komen yang menyentuh sensitiviti/tidak bersesuaian.
{{related.DocumentPublishFrom | date:"dd MMMM yyyy h:mma"}}
Hak Cipta Terpelihara © 2017 Astro Radio Sdn Bhd (403472-D)
Zayan, All Asia Broadcast Centre, Technology Park Malaysia, Lebuhraya Puchong-Sg. Besi, Bukit Jalil, 57000 Kuala Lumpur.
Tel: 03-9549 5555, Fax: 03-9543 5675 E-mail: hellozayan@astro.com.my Aduan :